gl en es gl en gl ast gl en gl gl gl gl gl gl gl gl gl gl it gl en gl gl en en gl en gl ast gl en gl gl gl gl gl gl gl gl gl gl it gl en gl gl en en gl pt pt gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl gl gl gl pt es pl es it it ru en en es en es gl fr en en
O LAV.mov volve a Vedra en outubro – Asociación Galega de Productoras Independientes
agapi Setembro 12, 2022 Setembro 12, 2022
Xornada: Perante a nova Lei do Audiovisual: Análise e perspectivas
Webinar sobre ferramentas de xestión dixital para promover a eficiencia no traballo en rede
agapi Destacadas Formación | Formación Setembro 12, 2022 Setembro 12, 2022
O LAV.mov, as xornadas de formación e creación audiovisual organizadas en Vedra pola Asociación Senunpeso, volve a fin de semana do 7, 8 e 9 de outubro, na que se celebrarán obradoiros audiovisuais e un concursos de curtas express “A Fume de Carozo”. Nos obradoiros,Pablo Lamosa e Sandra Montes ofrecerán os seus coñecementos nos cursos de efectos especiais e preparación de castings, respectivamente. E Belén Veleiro impartirá un obradoiro de construción dun xoguete óptimo dirixido a nenos e nenas de 6 a 12 anos. No concurso, os equipos que se inscriban realizarán unha curta en 48 horas a partir dunhas premisas secretas para optar ao premio de 1.000 € para a mellor curta.
Obradoiros de formación audiovisual
A Asociación Senunpeso abriu xa o prazo na súa web www.senunpeso.org para inscribirse nos obradoiros, que se celebrarán o sábado 8 e o domingo 9 de outubro. Os dous cursos están dirixidos a persoas interesadas no audiovisual de diferentes niveis:
Iniciación aos VFX. Composición nodal con Fusion (Davinci Resolve), con Pablo Lamosa. Unha iniciación aos efectos visuais empregando Fusion dentro de Davinci Resolve, practicando a integración de pantallas e borrados e a integración con croma.
Preparación de casting para actores e actrices, con Sandra Montes. Todas as claves para a preparación de castings: análise de experiencias, diferenzas entre interpretación e preparación de casting, traballo con texto neutro etc.
Os obradoiros son de 14 horas de duración, con 16 prazas por obradoiro. As persoas socias de Senunpeso e as veciñas de Vedra contan cun desconto do 50% na matrícula.
A matrícula formalízase antes do 3o de setembro na web www.senunpeso.org.
O sábado 8 de outubro pola mañá celebrarase un obradoiro gratuíto dirixido a nenas e nenos de 6 a 12 anos. Titúlase Paper cinético. Os xoguetes óptimos do cinema, e será impartido por Belén Veleiro. Trátase dun obradoiro que reflexiona sobre o “papel” do papel no cinema mediante a construción dun zoótropo, para experimentar a transformación da bidimensionalidade dunha folla de papel nun obxecto tridimensional en movemento.
A inscrición a este obradoiro pode realizarse ata o 3o de setembro na web www.senunpeso.org.
Concurso A Fume de Carozo
Os días 7, 8 e 9 de outubro celebrarase o concurso A Fume de Carozo, no que as persoas participantes, organizadas en equipos, terán 48 horas e unha serie de requisitos que coñecerán no propio día para crear pequenas pezas audiovisuais e aspirar ao premio de 1.000 € á mellor curtametraxe. O concurso arrancará na tarde do 7 de outubro coa entrega dos requisitos secretos para a realización das curtas. O domingo 9 de outubro á tarde entregaranse e proxectaranse as pezas creadas no concurso. Tras a deliberación do xurado, terá lugar a entrega de premios.
A inscrición no concurso, cunha cota de 10 €, está aberta en www.senunpeso.org ata o 30 de setembro. O número máximo de equipos participantes é 10.
O LAV.mov está organizado pola Asociación Senunpeso, co patrocinio do Concello de Vedra e a Deputación da Coruña e a colaboración da Asociación Papaventos, Vermú Nordesía e Modelarte.
Quince anos formando e creando audiovisual
A deste ano será a cuarta edición do LAV.mov. Este formato deu continuidade ao Laboratorio Audiovisual de Vedra (LAV), que se celebrou durante dez anos e polo que pasaron máis de 1.500 alumnas e alumnos. Esta nova versión segue sendo fiel ao espírito orixinal de ofrecer a estudantes e persoas afeccionadas a oportunidade de adquirir novos coñecementos no eido audiovisual, ao que agora se engade a promoción da realización de pezas audiovisuais con Vedra como contexto. A filosofía é a de sempre: aproveitando e compartindo os coñecementos, a creatividade e os materiais pódense facer grandes creacións sen necesidade de contar con grandes orzamentos.
Ródase en Galicia a serie ‘Os Enviados’, producida por Portocabo
Agapi organiza un roteiro de mulleres produtoras executivas coa subvención da Deputación da Coruña
Arrinca a rodaxe en Galicia da película ‘O corno’, dirixida por Jaione Camborda
O primeiro paso de moitos
O sector da produción independente permanece unido ante os novos retos lexislativos
Suscríbete ao noso Boletín
Por favor, deixa este campo baleiro
Mantemos os teus datos en privado e so os compartimos cós terceiros que fan posible este servicio. Lee a nosa política de privacidade.
Revisa a túa bandexa de entrada ou a carpeta de spam para confirmar a túa suscripción.
Rúa das orfas 23, 1º
15703 Santiago de Compostela
telf: +34 981 577 747
Powered by Roseta & WordPress.
©2022 Asociación Galega de Productoras Independientes
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies, pinche el enlace para mayor información.plugin cookies
[ Placeholder content for popup link ] WordPress Download Manager - Best Download Management Plugin